Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

4 Kokkuvõte

5 Koondtabel mitmeaastase finantsraamistiku rubriikide kaupa

1Sissejuhatus

Käesolev 2016. aasta eelarveprojekti kirjalik muutmisettepanek nr 1 (KME 1) esitatakse vastavalt 28. mail 2015 Euroopa Parlamendi ja nõukogu vahel EFSI tagatisfondi rahastamise küsimuses saavutatud poliitilisele kokkuleppele, mis võimaldas võtta vastu 24. juuni 2015. aasta määruse Euroopa Strateegiliste Investeeringute Fondi (EFSI) kohta, ning kajastab selle kokkuleppe eelarvemõju. Kuna EFSI alusakt on vastu võetud, saab reservist tegevusassigneeringute ridadele ümber paigutada assigneeringud, mis on ette nähtud tagatisfondi makseteks ning Euroopa investeerimisnõustamise keskuse ja Euroopa investeerimisprojektide registri rahastamiseks. Lisaks sellele teeb komisjon ettepaneku täiendada eelarve struktuuri ja luua ESFI jaoks uue eelarveartikkel 01 04 07 märkega „pro memoria” (p.m.), millele kanda tasudele lisanduv toetus ELi eelarvest seoses tööga, mida Euroopa Investeerimisfond teeb Euroopa Strateegiliste Investeeringute Fondi uute rahastamisvahendite rakendamiseks.

Üldise poliitilise kokkuleppega vähendati 1 miljardi euro võrra kulukohustuste assigneeringuid, mis oli vastavalt komisjoni seadusandlikule ettepanekule EFSI loomise kohta esialgu kavas paigutada ümber programmist „Horisont 2020” ja Euroopa ühendamise rahastu programmidest. Vähendamise kompenseerimiseks suurendatakse vastavalt alamrubriigi 1a mittesihtotstarbelise varu ja kulukohustuste koguvaru kasutamist. Poliitilise kokkuleppe raames teatas komisjon, et kavatseb analüüsida, millist mõju avaldaks vastavate programmide elluviimisele see, kui EFSI saaks toetust programmi „Horisont 2020” eelarveridadelt.

Seetõttu taotleb komisjon käesoleva kirjaliku muutmisettepanekuga, et vähendataks 2016. aasta ümberpaigutusi mitmelt programmi „Horisont 2020” ja Euroopa ühendamise rahastu eelarverealt. Selle tulemusena suureneb programmi „Horisont 2020” kulukohustuste assigneeringute summa 153 miljoni euro võrra ja Euroopa ühendamise rahastu transpordirahastu kulukohustuste assigneeringute summa 150 miljoni euro võrra. Vastukaaluks suurendatakse varu kasutamist maksete tegemiseks EFSI tagatisfondi: 2016. aastal väheneb alamrubriigi 1a mittesihtotstarbeline varu 111,4 miljoni euro võrra ja kulukohustuste koguvaru kasutamine suureneb 191,6 miljoni euro võrra.

Kõnealuste muudatuste tulemusena suurenevad kulukohustuste assigneeringud 2016. aasta eelarveprojektiga võrreldes kokku 303 miljoni euro võrra. Maksete kogusumma ei muutu.

2EFSI õigusliku aluse vastuvõtmise tulemusel saab lõpliku kuju EFSI eelarve struktuur

2.1Eelarverea assigneeringud

2016. aasta eelarveprojektis oli komisjon kooskõlas finantsmääruse artikliga 54 paigutanud EFSI assigneeringud kuni EFSI õiguslik aluse vastuvõtmiseni reservi. Kuna õiguslik alus on nüüd vastu võetud, saab assigneeringud kanda tegevusassigneeringute ridadele järgmiselt:

-01 04 05 „Maksed EFSI tagatisfondi”: 2 030 miljonit eurot kulukohustuste assigneeringutena ja 500 miljonit eurot maksete assigneeringutena;

-01 04 06 „Euroopa investeerimisnõustamise keskus (EIAH) ja Euroopa investeerimisprojektide register (IPP)”: 20 miljonit eurot kulukohustuste assigneeringutena ja maksete assigneeringutena.

2.2Uus eelarverida EIFi tasude jaoks

Komisjon teeb ettepaneku täiendada EFSI eelarve struktuuri, luues uue eelarveartikli 01 04 07 „Euroopa Strateegiliste Investeeringute Fondi tasud Euroopa Investeerimisfondile seoses abi suurendamisega” märkega „pro memoria” (p.m.).

Euroopa Investeerimisfond (EIF) annab abi uute EFSI rahastamisvahendite, näiteks kasvuetapi omakapitalirahastu ja ühisinvesteeringute rahastu rakendamiseks. EIFil on uute rahastamisvahendite kiire rakendamise seisukohalt väga oluline roll.

Euroopa Investeerimisfondil on õigus Euroopa Investeerimispangalt saada tulemustasu, käivitusperioodi tasu ja teatavaid haldustasusid. EFSI määruse kohaselt võib neid tasusid katta liidu üldeelarvest, kuid neid ei või maha arvata saadud tasudest, tuludest, tagasinõutud summadest ega muudest EIFile tehtud maksetest. 2016. aasta alguses saadakse arvatavasti vaid väga väikest tulu, kuid EIFi kulud suurenevad sedamööda, kuidas edeneb uute vahendite rakendamine. Seda silmas pidades tehakse ettepanek luua uus eelarveartikkel juhuks, kui tuludest ei piisa.

3EFSI küsimuses saavutatud poliitilise kokkuleppe mõju 2016. aasta rahastamisele

3.1Euroopa ühendamise rahastust paigutatakse ümber vähem vahendeid

Euroopa Parlamendi ja nõukogu vahel EFSI tagatisfondi rahastamise küsimuses 28. mail 2015 sõlmitud poliitilise kokkuleppe kohaselt vähendatakse EFSI tagatisfondi rahastamiseks ettenähtud Euroopa ühendamise rahastu transpordiprogrammi toetusi 500 miljoni euro võrra. Kokkuleppe kohaselt kantakse see summa üksnes Euroopa ühendamise rahastu transpordiprogrammi toetuste rakendamise eelarvereale. Selleks et tagada aastaste assigneeringute nõuetekohane jaotumine, tehakse ettepanek näha 2016. aastaks uuesti ette 150 miljonit eurot ja jagada see summa Euroopa ühendamise rahastu transpordiprogrammi kolme eelarverea (toetused) vahel vastavalt sellele, millises mahus oli komisjoni algse ettepaneku kohaselt kavas nendelt ridadelt EFSIt toetada.